## Pravilnik o standardima i normativima prava iz obveznog zdravstvenog osiguranja

### NN 52/2000 (23.5.2000.), Pravilnik o standardima i normativima prava iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**1173**

Na osnovi članka 17. stavke 3. Zakona o zdravstvenom osiguranju (»Narodne
novine« broj 1/97 - pročišćeni tekst, 109/97, 13/98, 88/98, 10/99 i 34/99),
članka 18. Zakona o zdravstvenoj zaštiti (»Narodne novine« broj 1/97 -
pročišćeni tekst) i članka 14. Statuta Hrvatskog zavoda za zdravstveno
osiguranje (»Narodne novine« broj 1/94), Upravno vijeće Hrvatskog zavoda
za zdravstveno osiguranje na 3. sjednici održanoj 15. svibnja 2000. godine,
donijelo je

## PRAVILNIK

### O STANDARDIMA I NORMATIVIMA PRAVA IZ OBVEZNOG ZDRAVSTVENOG OSIGURANJA

I. OPĆE ODREDBE

Članak 1.

Ovim Pravilnikom, sukladno Zakonu o zdravstvenom osiguranju (u daljnjem
tekstu: Zakon) i općim aktima Hrvatskog zavoda za zdravstveno osiguranje
(u daljnjem tekstu: Zavod), utvrđuju se standardi i normativi prava koja
se obveznim zdravstvenim osiguranjem osiguravaju osiguranim osobama Zavoda
počevši od 1. travnja 2000. godine.

Prava iz obveznog zdravstvenog osiguranja sukladno stavci 1. ovog članka
obuhvaćaju: pravo na primarnu zdravstvenu zaštitu, pravo na specijalističko-konzilijarnu
zdravstvenu zaštitu, pravo na bolničku zdravstvenu zaštitu, pravo na korištenje
ortopedskih i drugih pomagala, pravo na lijekove i pravo na novčane nadoknade
i pomoći.

II. ZDRAVSTVENI STANDARD

Članak 2.

Standardi i normativi prava iz obveznog zdravstvenog osiguranja čine
zdravstveni standard u Republici Hrvatskoj (u daljnjem tekstu: Standard),
koji se pod jednakim uvjetima osigurava svim osiguranim osobama Zavoda
sukladno vrsti i opsegu prava iz obveznog zdravstvenog osiguranja utvrđenih
osnovom odredaba članka 17. Zakona.

Standard je uvjetovan demografskom strukturom, epidemiološkim pokazateljima,
potrebama pučanstva i gospodarskim mogućnostima.

Članak 3.

Standard se određuje osnovom standarda i normativa prava iz obveznog
zdravstvenog osiguranja utvrđenim ovim Pravilnikom, ostalim općim aktima
Zavoda, te osnovom osiguranih sredstava za obvezno zdravstveno osiguranje.

*1. Opseg prava na zdravstvenu zaštitu*

Članak 4.

U okviru Standarda, a na osnovi odredbi članka 17. Zakona, osiguranim
osobama Zavoda osigurava se pravo na zdravstvenu zaštitu, u pravilu, prema
mjestu stanovanja u opsegu određenom na osnovi *prosječnog broja zdravstvenih
usluga po osiguranoj osobi Zavoda,* kako slijedi:

**1. U primarnoj zdravstvenoj zaštiti:**

*1.1. U djelatnosti opće medicine osigurava se pravo na zdravstvenu
zaštitu svakoj osiguranoj osobi prema iskazanim medicinskim potrebama,
što u prosjeku na razini RH za 2000. godinu iznosi:*

- pregledi prema iskazanim potrebama za djecu do 18. godine života

- do 3 pregleda godišnje za osobe starije od 18 godina života

- 1 kućna posjeta doktora tijekom 4 godine

- 1 kućno liječenje tijekom 4 godine u trajanju od 10 dana

- zdravstvena njega u kući 0,3 sata godišnje (jedanput tijekom 33 godine,
a u trajanju od 10 sati)

*1.2. U djelatnosti patronažne zdravstvene zaštite osigurava se pravo
na patronažnu skrb svakom stanovniku, što u prosjeku na razini RH za 2000.
godinu iznosi:*

- 2 patronažne posjete više medicinske sestre (obvezno tijekom trudnoće,
nakon porođaja, maloj djeci do navršene prve godine života, te rizičnim
skupinama)

*1.3. U djelatnosti zdravstvene zaštite predškolske djece osigurava
se pravo na zdravstvenu zaštitu prema iskazanim medicinskim potrebama i
sukladno provođenju mjera preventivne zdravstvene zaštite (cijepljenje,
sistematski pregledi)*

*1.4. U djelatnosti zdravstvene zaštite žena osigurava se pravo na
zdravstvenu zaštitu svakoj osiguranoj osobi - ženi prema iskazanim medicinskim
potrebama, što u prosjeku na razini RH za 2000. godinu iznosi:*

- 1 pregled godišnje

- 1 PAP-a test - godišnje žena starijih od 20 godina

- ginekološki ultrazvuk (jedna pretraga godišnje)

*1.5. U stomatološkoj djelatnosti osigurava se pravo na zdravstvenu
zaštitu svakoj osiguranoj osobi prema iskazanim medicinskim potrebama,
što u prosjeku na razini RH za 2000. godinu iznosi:*

- do 2 pregleda godišnje, od kojih je jedan obvezan po pozivu za osigurane
osobe do 25 godina starosti

- obvezna fluoridacija zuba djece predškolske i školske dobi jedanput
godišnje

*1.6. U djelatnosti preventivno-odgojnih mjera zdravstvene zaštite
u srednjim i osnovnim školama osigurava se pravo prema iskazanim potrebama
za sistematskim i ostalim preventivnim pregledima, a sukladno specifičnim
preventivnim zdravstveno odgojnim mjerama*

*1.7. U djelatnosti laboratorijske dijagnostike osigurava se pravo
svakoj osiguranoj osobi prema iskazanim medicinskim potrebama, što u prosjeku
na razini RH za 2000. godinu iznosi:*

- 0,1 dijagnostičkih pretraga (4 postupka-pretrage laboratorijske dijagnostike
primarne razine)

*1.8. U korištenju lijekova s Liste lijekova osigurava se pravo svakoj
osiguranoj osobi prema iskazanim medicinskim potrebama, što u prosjeku
na razini RH za 2000. godinu iznosi:*

- do 5 recepata godišnje

**2. U specijalističko-konzilijarnoj zdravstvenoj zaštiti osigurava
se pravo svakoj osiguranoj osobi prema iskazanim medicinskim potrebama,
što u prosjeku na razini RH za 2000. godinu iznosi:**

- do 2 pregleda godišnje

- do 1 dijagnostički postupak, odnosno pretraga tijekom 5 godina (laboratorijski
postupci i pretrage, RTG, EKG, UZV-dijagnostika i sl.)

**3. U bolničkoj zdravstvenoj zaštiti osigurava se pravo svakoj osiguranoj
osobi prema iskazanim medicinskim potrebama, što u prosjeku na razini RH
za 2000. godinu iznosi:**

- jedanput tijekom 7 godina u trajanju od 10 dana (pravo na liječenje
u bolnici za zbrinjavanje akutnih bolesti)

- jedanput tijekom 37 godina u trajanju od 21 dan (pravo na liječenje
u bolnici za zbrinjavanje kroničnih bolesti i rehabilitaciju)

- jednokratni boravak u trajanju od 14 dana u specijalnoj bolnici za
fizikalnu medicinu dobrovoljnim davaocima krvi nositeljima priznanja za
100 i više davanja

Zbog potrebe za povećanom zdravstvenom skrbi pojedinih kategorija osiguranih
osoba, opseg prava na zdravstvenu zaštitu osigurava i posebna prava hrvatskih
branitelja - invalida Domovinskog rata u svezi s liječenjem bolesti koje
su nastale kao neposredna posljedica sudjelovanja u Domovinskom ratu.

Radi poboljšanja zdravstvene zaštite, osiguranim osobama na područjima
na kojima postoje veća odstupanja u organiziranju zdravstvene zaštite zbog
zemljopisno-demografskih obilježja, prometne povezanosti, gustoće naseljenosti
i sl., opseg prava na zdravstvenu zaštitu osigurava i posebna prava osnovom
posebnih standarda i normativa u zdravstvenim djelatnostima na tim područjima.

U svrhu provođenja politike demografske obnove u Republici Hrvatskoj,
osiguravaju se i određena prava, te mjere zdravstvene zaštite materinstva
pojedinim kategorijama osiguranih osoba, osnovom porodnog dopusta, skraćenog
radnog vremena do navršene jedne, odnosno treće godine života djeteta sukladno
odredbama zakona i općim aktima Zavoda.

Opseg prava na ortopedska i druga pomagala utvrđuje se sukladno Zakonu,
Pravilniku o ortopedskim i drugim pomagalima i drugim općim aktima Zavoda.

Opseg prava na novčane nadoknade u svezi s korištenjem zdravstvene zaštite,
na nadoknade putnih troškova u svezi s korištenjem zdravstvene zaštite,
na nadoknade za pogrebne troškove i na pomoć za opremu novorođenog djeteta
utvrđuje se sukladno Zakonu, Pravilniku o pravima, uvjetima i načinu ostvarivanja
prava iz obveznog zdravstvenog osiguranja i drugim općim aktima Zavoda.

Opseg prava iz obveznog zdravstvenog osiguranja sadrži sukladno postojećim
propisima i zdravstvenu zaštitu izbjeglica.

*2. Novčana vrijednost Standarda*

Članak 5.

Novčana vrijednost Standarda utvrđuje se u ukupnom iznosu za pojedino
pravo na način i u visini utvrđenoj zakonima i općim aktima Zavoda, a raspoređuje
se na osnovi Plana prihoda i izdataka Zavoda za 2000. godinu i odluka o
njegovom provođenju kako slijedi:

```
_____________________________________________________________________________

Red.            VRSTA PRAVA                             Ukupan iznos
broj                                                    za pojedino
                                                        pravo u
                                                        000 - kn
_____________________________________________________________________________
        I. PRAVO NA ZDRAVSTVENU
        ZAŠTITU
1.      Primarna razina zdravstvene zaštite
1.1.    Primarna zdravstvena zaštita s
        polivalentnom stomatološkom
        zdravstvenom zaštitom                           2.244.884
1.2.    Pravo na korištenje lijekova na recept          1.650.500
1.3.    Cjepiva                                            27.400
2.      Sekundarna i tercijarna razina
        zdravstvene zaštite:
2.1.    specijalističko-konzilijarna zdravstvena
        zaštita                                         1.689.509
2.2.    bolnička zdravstvena zaštita za:                4.070.181
2.2.1.  zbrinjavanje bolesnika s akutnim
        bolestima                                       3.578.703
2.2.2.  zbrinjavanje bolesnika s kroničnim
        bolestima                                         491.478
2.3.    posebni programi na tercijarnoj razini              7.300
3.      Pravo na ortopedska i druga pomagala              235.200
4.      Pravo na korištenje zdravstvene zaštite
        u inozemstvu                                       10.000
5.      Ostali troškovi zdravstvene zaštite               132.703
        UKUPNA ZDRAVSTVENA
        ZAŠTITA                                        10.067.677
        II. PRAVO NA NOVČANE
        NADOKNADE I POMOĆI
1.      Nadoknada plaće za vrijeme
        privremene spriječenosti za rad                   804.800
2.      Nadoknada plaće za vrijeme obveznog
        porod. dopusta                                    486.000
3.      Nadoknada plaće za vrijeme porod.
        dopusta (dodatnog)                                887.471
4.      Nadoknada za putne troškove                        72.000
5.      Pomoć za opremu novorođenog djeteta                60.856
6.      Nadoknada za pogrebne troškove                     33.600
        UKUPNO NOVČANE
        NADOKNADE I POMOĆI                              2.344.727
        UKUPNA VRIJEDNOST
        STANDARDA                                      12.412.404

```

III. STANDARDI I NORMATIVI ZDRAVSTVENE DJELATNOSTI

Članak 6.

Zavod osigurava provođenje zdravstvene zaštite u okviru Standarda putem
ugovornih zdravstvenih ustanova i ugovornih zdravstvenih djelatnika privatne
prakse.

Članak 7.

Zdravstvena zaštita provodi se po djelatnostima na primarnoj, sekundarnoj
i tercijarnoj razini.

*1. Na primarnoj razini*

Članak 8.

Zdravstvena djelatnost na primarnoj razini obuhvaća:

 1. djelatnost opće medicine

1.1. obiteljski doktor

1.2. zdravstvena njega u kući bolesnika

 2. patronažna zdravstvena skrb

 3. djelatnost zdravstvene zaštite predškolske djece

 4. djelatnost zdravstvene zaštite žena

 5. djelatnost polivalentne stomatološke zaštite

 6. djelatnost higijensko-epidemiološke zaštite

 7. djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama

 8. djelatnost za laboratorijsku dijagnostiku

 9. ljekarnička djelatnost

10. djelatnost hitne medicinske pomoći.

Djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama iz stavke 1. točke 6.
ovog članka provodi se sukladno odredbama Odluke o provedbi preventivno-odgojnih
mjera zdravstvene zaštite u osnovnim i srednjim školama za područje županije
i Grada Zagreba, Ministarstva zdravstva (klasa: 011-01/97-01/0102, urbroj.
534-02-30-97-001) od 3. rujna 1997. godine.

Članak 9.

Za provođenje zdravstvene zaštite na primarnoj razini utvrđuju se:

- kadrovski normativi

- standardni broj osiguranih osoba po timu

- dobna struktura osiguranih osoba po timu u djelatnosti opće medicine

- postupci i usluge za laboratorijsku dijagnostiku prema Popisu dijagnostičkih
i terapijskih postupaka u zdravstvenim djelatnostima.

Zdravstvena zaštita iz stavke 1. ovog članka provodi se tijekom punog
radnog vremena utvrđenog sukladno odredbama zakona i Pravilnika o radnom
vremenu u zdravstvenim ustanovama.

Članak 10.

Standardi i normativi u zdravstvenim djelatnostima na primarnoj razini
navedeni su u tablicama:

1 - Kadrovski normativi u zdravstvenim djelatnostima na primarnoj razini
i standardni broj osiguranih osoba po timu

2 - Popis postupaka i usluga u laboratorijskoj dijagnostici u primarnoj
zdravstvenoj zaštiti

```
Tablica 1 -     Kadrovski normativi u zdravstvenim djelatnostima na primarnoj razini i standardni broj osiguranih osoba po timu

___________________________________________________________________________________________________________
Red     Vrsta zdravstvene djelatnosti           Kadrovski normativ                      Stand. br.
broj                                            tima                                    osiguran. osoba
___________________________________________________________________________________________________________
0       1                                       2                                       3
___________________________________________________________________________________________________________
1.      Opća medicina
1.1.    Obiteljski doktor*                      1 doktor medicine ili spec. opće med.
                                                1 med. sestra SSS                        1.700
1.2.    Zdravstvena njega u kući bolesnika      1 med. sestra općeg smjera SSS           5.500
2.      Patronažna zdrav. skrb****              1 med. sestra VŠS                        5.100
3.      Zdravstvena zaštita                     1 spec. pedijatar
        predškolske djece**                     1 med. sestra SSS                        1.000
4.      Zdravstvena zaštita žena                1 spec. ginekolog
                                                1 med. sestra SSS                        6.000
5.      Poliv. stom. zdrav. zaštita***          1 doktor stomatolog
                                                1 med. sestra SSS                        2.500
6.      Higijensko-epidemiološka zaštita****    1 spec. epidemiologije ili higijene ili
                                                ekologije
                                                1 zdrav. ili sanitarni tehničar VŠS
                                                1 zdrav. ili sanitarni tehničar SSS     50.000
7.      Preventivno-odgojne mjere zdravstvene   1 spec. školske medicine
        zaštite u srednjim i osnovnim školama   1 med. sestra VŠS                        5.000
8.      Laboratorijska dijagnostika*****        1 dipl. ing. med. biokemije ili
                                                spec. medicinske biokemije
                                                1 zdrav. teh. ili laborant VŠS
                                                6 zdrav. teh. ili laborant SSS          40.800
9.      Ljekarna                                1 mr. farmacije
                                                0,5 farm. tehničara                      5.000

*iznimno ugovara djecu predškolske dobi od 0 - 7 godina, ako prema mjestu stanovanja nemaju
mogućnost izbora doktora specijalista pedijatra

** ugovara djecu predškolske dobi od 0-7 godina, a iznimno može ugovoriti i djecu školske dobi
do završenog osnovnog školovanja u godini ugovaranja (maks. 1500) i to kada specijalist pedijatar
nije u mogućnosti popuniti tim do standardom propisanog broja djecom predškolske dobi ili kada na
nekom području nema dovoljan broj drugih doktora za koje bi se djeca školske dobi opredijelila.

*** obuhvaća provođenje stomatološke zdravstvene zaštite uključujući stomatološko-protetske postupke
i stomatološka pomagala. Polivalentni stomatološki tim obvezan je iskazati najmanje 20% bodova za
izrađena stomatološko-protetska pomagala mjesečno, što znači da se od ukupnog mjesečnog broja bodova
za tim sa standardnim brojem osiguranih osoba, a koji iznosi 2592 boda, najmanje 518 bodova mora
odnositi na stomatološko-protetske postupke, a 518 bodova mora se odnositi na obvezne preventivne postupke.

**** osnova ugovaranja je broj stanovnika na području mjerodavnog doma zdravlja, odnosno mjerodavnog zavoda za javno zdravstvo županije odnosno Grada Zagreba, a prema usklađenim podacima Državnog zavoda za statistiku i Hrvatskog zavoda za javno zdravstvo.

***** osnova ugovaranja je broj osiguranih osoba na području mjerodavnog doma zdravlja.

```

*10. Hitna medicinska pomoć (HMP)*

Na području doma zdravlja, koji zbrinjava do 40.000 stanovnika, HMP
se ustrojava dežurstvom ili pripravnošću izabranih doktora primarne zdravstvene
zaštite.

U dežurstvu i pripravnosti sudjeluju svi ugovorni doktori opće (obiteljske)
medicine na određenom području, kao i ugovorni doktori stomatologije u
regionalnim centrima, prema ustrojstvu i rasporedu koji određuje ravnatelj
mjerodavnog doma zdravlja.

Na području doma zdravlja, koji zbrinjava od 40.000 i više stanovnika,
HMP se ustrojava kao posebna služba, a zaposlenici rade u redovnom radu
(HMP doma zdravlja, odnosno ustanove hitne medicinske pomoći).

Standardni tim u pripravnosti:

1 - doktor medicine

1 - vozač (1 sanitetsko vozilo)

Standardni tim u dežurstvu:

1 - doktor medicine

1 - med. sestra ili tehničar

1 - vozač (1 sanitetsko vozilo)

Standardni tim hitne medicinske pomoći (HMP):

1 - doktor medicine

1 - med. sestra ili tehničar

1 - vozač (1 sanitetsko vozilo)

Standardni tim sanitetskog prijevoza (SP):

2 - vozača (2 sanitetska vozila)

1 - med. sestra ili tehničar

Standardni tim prijavno-dojavne jedinice (PDJ):

1 - med. sestra ili tehničar

U regional. centrima s više od 250.000 stanovnika služba PDJ se popunjava
s 5 dr. medicine

```
_________________________________________________________________________

Red.    Broj stanovnika         Način ustroja                   Broj
broj                                                            timova
_________________________________________________________________________

10.1    do 15.000               dežurstvo ili pripravnost       1
                                SP                              2

10.2.   od 15.000 do 25.000     dežurstvo                       1
                                pripravnost                     1
                                (ili 2 pripravnosti)
                                SP                              2

10.3.   od 25.000 do 40.000     dežurstvo                       1
                                pripravnost (ili 2 dežurstva)   2
                                SP                              3

10.4    od 40.000 do 60.000     standardni tim HMP              5
                                SP                              3
                                PDJ                             5

10.5.   od 60.000 na svakih daljnjih 20.000 stanovnika dodaje se 1
        standardni tim HMP
        sanitetski prijevoz na svakih daljnjih 80.000 stanovnika
        dodaje se 1 standardni tim
        prijavno-dojavna služba na svakih daljnjih 100.000 stanov-
        nika dodaje se 1 standardni tim (PDJ).
        U mjestima koja su udaljena od punkta dežurstva ili od sje-
        dišta doma zdravlja koji ima organiziranu HMP više od 20 km,
        iznimno se može ustrojiti pripravnost, ako su u primarnoj
        zdravstvenoj zaštiti ugovorena najmanje 2 tima, uz uvjet da
        je to i mjesto stanovanja tih doktora.
        Dežurstvo i pripravnost ne mogu biti ustrojeni u istom mjestu.

10.6.   U regionalnim centrima ustrojava        Sastav tima u dežur.:
        se dežurstvo za provođenje stoma-       1 dr. stom.,
        tološke zaštite i to: u Osijeku,        1 medic. sestra SSS
        Splitu, Rijeci i Zagrebu po 1 tim
        na jednom puktu.

10.7.   U gradovima od 40.000 do 80.000         Sastav tima u dežur.:
        stanovnika ustrojava se dežurstvo       1 magistar farmacije
        u ljekarni s 1 timom na jednom
        punktu.
        U gradovima s većim brojem
        stanovnika ustrojava se dežurstvo
        s 1 timom na jednom punktu za
        svakih 100.000 stanovnika.

10.8.   U domovima zdravlja koji nemaju         Sastav tima u dežur
        organiziranu hitnu medicinsku           1 dr. medicine,
        pomoć u obliku dežurstva,               1 medic. sestra
        pripravnosti, odnosno redovnim          ili tehničar
        radom, iznimno se ustrojava samo
        za djelatnost opće medicine i
        zdravstvene zaštite predškolske djece
        posebno dežurstvo po punktu prema
        Odluci o Zavodu o utvrđivanju
        mreže dežurstava u domovima zdravlja.

Tablica 2 -     Popis postupaka i usluga u laboratorijskoj
                dijagnostici u primarnoj zdravstvenoj zaštiti

____________________________________________________________________

Red.    Šifra           Naziv
broj
____________________________________________________________________

 1.     28101           K Sedimentacija eritrocita, (Se)
 2.     28010           K Eritrociti....... (E)
 3.     28301           K Hemoglobin...... (Hb)
 4.     28801           K Leukociti...... (L)
 5.     28810           Kvalitativna i kvantitativna analiza krvnog razmaza
 6.     28041           K Retikulociti...... (Rtc)
 7.     28110           K Hematokrit...... (He)
 8.     28021           K Trombociti...... (Tr)
 9.     28130           MCV
10.     28311           MCH
11.     28312           MCHC
12.     21310           S, P Glukoza... (GUK)
13.     23301           Oralni test opterećenja glukozom...... (o-GTT)
14.     21020           S Ukupni proteini
15.     21120           S Ureja
16.     21130           S Urat
17.     21141           S Kreatinin
18.     21151           S Bilirubin ukupni
19.     21152           S Bilirubin konjugirani
20.     21402           S Triacilgliceroli (Trigliceridi)
21.     21421           S Kolesterol
22.     21424           S HDL-kolesterol
23.     24601           S Aspartat aminotransferaza (AST)
24.     24610           S Alanin aminotransferaza (ALT)
25.     24681           S gama-Glutamil transferaza (GGT)
26.     24701           S, U alfa-Amilaza
27.     24720           S Alkalna fosfataza
28.     28331           S Ukupni kapacitet vezanja željeza (TIBC)
29.     28333           S Slobodni kapacitet vezanja željeza (UIBC)
30.     28350           S Željezo (Fe)
31.     28601           K Vrijeme krvarenja kapilarne krvi (VK)
32.     28621           P Protrombinsko vrijeme (PV)
33.     21502           S, P Kalij (Kalijev ion)
34.     21501           S, P Natrij (Natrijev ion)
35.     19141           Vađenje kapilarne krvi
36.     19142           Vađenje venske krvi
37.     22630           F Hemoglobin kvalitativno (Okultno krvarenje)
38.     27102           Mikroskopski pregled perianalnog otiska (ljepljivim celofanom)
39.     27103           F Mikroskopski pregled stolice na parazite - nativni pripravak
40.     22125           U Kompletna pretraga urina (kemijska analiza, sediment, spec. tež.)
41.     22126           U Kemijska analiza urina (glukoza, proteini)
42.     22127           U Kemijska analiza urina (glukoza, ketoni)
43.     22540           U Sediment urina (eritrociti, leukociti, cilindri, bakterije, kristali, paraziti)

```

*2. Na sekundarnoj i tercijarnoj razini*

Članak 11.

Standardi i normativi zdravstvene zaštite na sekundarnoj i tercijarnoj
razini navedeni su u:

Tablici 3 - Popis djelatnosti specijalističko-konzilijarne i dijagnostičke
zdravstvene zaštite,

Tablici 4 - Broj bolesničkih ležaja u odnosu na broj stanovnika

Tablici 5 - Prosječan broj dana bolničkog liječenja.

Članak 12.

Standard u specijalističko-konzilijarnoj, odnosno dijagnostičkoj zdravstvenoj
zaštiti utvrđen je kadrovskim i vremenskim normativima iz Popisa dijagnostičkih
i terapijskih postupaka u zdravstvenim djelatnostima, a iskazuje se po
djelatnostima specijalističko-konzilijarne, odnosno dijagnostičke zdravstvene
zaštite, te provodi u specijalističkim ordinacijama u polikliničkim i bolničkim
ustanovama, državnim zdravstvenim zavodima, županijskim zavodima za javno
zdravstvo, Zavodu za javno zdravstvo grada Zagreba, domovima zdravlja i
kod privatnih zdravstvenih djelatnika koji su u ugovornom odnosu sa Zavodom.

*Tablica 3* - Popis djelatnosti specijalističko-konzilijarne i
dijagnostičke zdravstvene zaštite:

 1. interna medicina

 1a. pulmologija

 2. infektologija

 3. radioterapija i onkologija

 4. pedijatrija

 5. neurologija

 6. psihijatrija

 7. dermatologija i venerologija

 8. fizikalna medicina i rehabilitacija

 9. opća kirurgija

10. dječja kirurgija

11. neurokirurgija

12. maksilofacijalna kirurgija

13. urologija

14. ortopedija

15. ginekologija i opstetricija

16. otorinolaringologija

17. oftalmologija

18. anesteziologija, reanimatologija i intenzivno liječenje

19. radiologija

20. transfuzijska medicina

21. medicinska mikrobiologija s parasitologijom

22. nuklearna medicina (radioizotopna dijagnostika)

23. klinička citologija

24. medicinska biokemija

25. stomatološka protetika

26. ortodoncija

27. dentalna patologija i endodoncija

28. oralna patologija

29. parodontologija

30. oralna kirurgija.

Članak 13.

Standard u bolničkoj zdravstvenoj zaštiti iskazuje se po djelatnostima,
a prema:

- broju bolesničkih ležaja u odnosu na broj stanovnika

- prosječnom broju dana bolničkog liječenja

- kadrovskim i vremenskim normativima iz Popisa dijagnostičkih i terapijskih
postupaka u zdravstvenim djelatnostima.

Standardi u bolničkoj zdravstvenoj zaštiti navedeni su u tablicama 4
i 5, kako slijedi:

```
Tablica 4 - Broj bolesničkih ležaja na 1000 stanovnika prema postupcima i po djelatnostima:

I. ZA LIJEČENJE BOLESNIKA OBOLJELIH OD AKUTNIH BOLESTI
________________________________________________________________________________________________________________

Red.    Naziv djelatnosti                                                       postupci
broj                                                    uobičajeni      složeniji*      najsloženiji*   ukupno
________________________________________________________________________________________________________________
 1.     Interna medicina                                0,5619          0,0321          0,0161          0,6101
 1a.    Pulmologija                                     0,1780          0,0102          0,0051          0,1933
 2.     Neurologija                                     0,1930          0,0110          0,0055          0,2095
 3.     Pedijatrija                                     0,2730          0,0156          0,0078          0,2964
 4.     Psihijatrija                                    0,2641          0,0151          0,0075          0,2867
 5.     Infektologija                                   0,1490          0,0085          0,0043          0,1618
 6.     Dermatologija i venerologija                    0,0700          0,0040          0,0020          0,0760
 7.     Fizik. med. i rehabilitacija                    0,1060          0,0061          0,0030          0,1151
 8.     Ginekologija i opstetricija                     0,4561          0,0261          0,0130          0,4952
 9.     Opća kirurgija                                  0,5769          0,0330          0,0165          0,6263
10.     Dječja kirurgija                                0,0350          0,0020          0,0010          0,0380
11.     Maksilofacijalna kirurgija                      0,0212          0,0012          0,0006          0,0230
12.     Ortopedija                                      0,1761          0,0101          0,0050          0,1912
13.     Neurokirurgija                                  0,0530          0,0030          0,0015          0,0575
14.     Urologija                                       0,0530          0,0030          0,0015          0,0575
15.     Radioterapija i onkologija                      0,0530          0,0030          0,0015          0,0575
16.     Oftalmologija                                   0,1319          0,0075          0,0038          0,1432
17.     Otorinolaringologija                            0,1489          0,0085          0,0043          0,1617
18.     Anesteziologija i reanimatologija sa
        središnjom jedinicom intenzivnog liječenja***
________________________________________________________________________________________________________________
        UKUPNO (1-16)                                   3,500           0,2000          0,1000          3,8000
________________________________________________________________________________________________________________
II. ZA LIJEČENJE BOLESNIKA OBOLJELIH OD KRONIČNIH BOLESTI
19.     Duševnih bolesti                                                                                0,700
20.     Bolesti koje se liječe fizikalnom med. i medicinskom rehabil.                                   0,440
21.     Bolesti osoba starije dobi i djece s trajnim psihofizičkim smetnjama                            0,400
________________________________________________________________________________________________________________

UKUPNO  (18-20)                                                                                         1,540
________________________________________________________________________________________________________________

Napomena:
* složeniji postupci na razini regionalnih centara (Osijek, Rijeka, Split, Zagreb)
** najsloženiji postupci (kliničke ustanove i klinike)
*** središnja jedinica intenzivnog liječenja 3% od ukupnog broja ležaja za opće bolnice, a do 5% od ukupnog broja ležaja za kliničke bolnice

Tablica 5 - Prosječan broj dana bolničkog liječenja
______________________________________________________________________

Red.    I. Liječenje bolesnika oboljelih od             Dani bol.
broj    akutnih bolesti                                 liječenja
______________________________________________________________________

1.      Unutarnje bolesti, plućne bolesti, živčane
        bolesti, bolesti sustava za kretanje i
        zarazne bolesti
        -       uobičajena bolnička zdravstvena skrb            10
        -       bolnička zdravstvena skrb u pojačanoj
                njezi                                         do 4
        -       bolnička zdravstvena skrb u jedinici
                intenzivnog liječenja                        do  3

2.      Dječje bolesti
        -       uobičajena zdravstvena skrb                     12
        -       bolnička zdravstvena skrb u jedinici
                intenzivnog liječenja novorođenčadi          do 10
        -       bolnička zdravstvena skrb u jedinici
                intenzivnog liječenja                         do 4
        -       bolnička zdravstvena skrb u pojačanoj
                njezi                                         do 4

3.      Duševne bolesti
        -       uobičajena bolnička zdravstvena skrb            21
        -       bolnička zdravstvena skrb u pojačanoj
                njezi                                         do 4

4.      Kožne i spolne bolesti
        -       uobičajena bolnička zdravstvena skrb             8

5.      Kirurgija, ortopedija, neurokirurgija,
        urologija i onkologija
        -       uobičajena bolnička zdravstvena skrb            9
        -       bolnička zdravstvena skrb u jedinici
                intenzivnog liječenja                        do 3
        -       bolnička zdravstvena skrb u pojačanoj
                njezi                                        do 4

6.      Ženske bolesti i porodništvo
        -       uobičajena bolnička zdravstvena skrb            7
        -       bolnička zdravstvena skrb u jedinici
                intenzivnog liječenja                        do 3
        -       bolnička zdravstvena skrb u pojačanoj
                njezi                                        do 3
        -       bolnička zdravstvena skrb u
                pojačanoj njezi novorođenčadi                do 2

7.      Očne bolesti
        -       uobičajena bolnička zdravstvena skrb            8

8.      Bolesti uha, grla i nosa
        -       uobičajena bolnička zdravstvena skrb            6
        -       bolnička zdravstvena skrb u jedinici
                intenzivnog liječenja                        do 2
        -       bolnička zdravstvena skrb u pojačanoj
                njezi                                        do 2

________________________________________________________________

Red.    II. Liječenje bolesnika oboljelih od       Dani boln.
broj    kroničnih bolesti                          liječenja
________________________________________________________________

1.      Duševne bolesti                                 60
2.      Bolesti koje se liječe fizikalnom med.
        i med. rehabilitacijom                          21
3.      Bolesti osoba starije dobi i djece s trajnim
        psihofizičkim smetnjama                         30

```

IV. PROVOĐENJE ZDRAVSTVENE ZAŠTITE

Članak 14.

Zdravstvenu zaštitu u djelatnostima na primarnoj razini sukladno općim
aktima Zavoda provode: doktori medicine, doktori stomatologije, doktori
specijalisti opće medicine, doktori specijalisti školske medicine u dijelu
preventivno-odgojne zdravstvene zaštite u osnovnim i srednjim školama,
doktori specijalisti pedijatrije, doktori specijalisti ginekologije, doktori
specijalisti epidemiologije, dipl. ing. medicinske biokemije ili specijalisti
medicinske biokemije, mr. farmacije, zdravstveni djelatnici više i srednje
stručne spreme u domovima zdravlja, ljekarnama, zdravstvenim ustanovama
za hitnu medicinsku pomoć, ustanovama i privatnim praksama za zdravstvenu
njegu u kući, privatnim ordinacijama i u županijskim zavodima za javno
zdravstvo i Zavodu za javno zdravstvo Grada Zagreba.

Članak 15.

Zdravstvenu zaštitu u djelatnostima na sekundarnoj razini sukladno općim
aktima Zavoda provode klinički bolnički centri, kliničke bolnice, opće
bolnice, specijalne bolnice, poliklinike u vlasništvu države, županije,
odnosno Grada Zagreba, državni zdravstveni zavodi županijski zavodi za
javno zdravstvo, Zavod za javno zdravstvo Grada Zagreba i iznimno domovi
zdravlja, privatni zdravstveni djelatnici u zakupu osnovom Pravilnika o
zakupu i do sada ugovoreni privatni zdravstveni djelatnici - specijalisti.

Članak 16.

Zdravstvenu zaštitu u djelatnostima na tercijarnoj razini sukladno općim
aktima Zavoda provode državni zdravstveni zavodi, klinike i kliničke bolničke
ustanove.

V. ZAVRŠNE ODREDBE

Članak 17.

Ovaj Pravilnik stupa na snagu danom objave u »Narodnim novinama«, a
primjenjuje se počevši od 1. travnja 2000. godine.

Klasa: 025-04/00-01/70
Urbroj: 338-01-04-00-1
Zagreb, 15. svibnja 2000.

Predsjednik
Upravnog vijeća Hrvatskog zavoda
za zdravstveno osiguranje
**mr. sc. Ivan Drpić,** v. r.

Pravilnik, NN 52/2000-1173